કેવડિયા ખાતે સ્ટેચ્યુ ઓફ યુનિટી સામાન્ય નાગરિકને તારીખ ૧લી નવેમ્બરથી પ્રવેશ આપવાની શરૂઆત કરવામાં આવશે તેવી જાહેરાત કરવામાં આવી હતી. ઉત્તરપ્રદેશના મીરઝાપુર સાંસદ રાજ્ય કક્ષાના કેન્દ્રીય આરોગ્ય મંત્રી અને અપના દલની નેતા અનુપ્રિયા પટેલના વિસ્તારમાંથી કાર્યકરો અને સ્થાનિકો વારાણસીથી એકતા ટ્રેનમાં વડોદરા આવ્યા હતા. ત્યાંથી લગભગ ૨૬ બસ મારફતે કેવડિયા સ્ટેચ્યુ ઓફ યુનિટી જોવા આવી પહોંચ્યા હતા. પરંતુ સવારથી કેવડિયા આવેલા આ કાર્યકરોને બપોર સુધી પ્રવેશ ન મળતા તેઓ પોતાની ધીરજ ખોઈ બેઠા હતા. તેમાં પણ પાણી જેવી પ્રાથમીક સુવિધાના અભાવ વચ્ચે એ કાર્યકરો રઝડયા હતા. જેથી તેઓએ ભારે હોબાળો મચાવ્યો હતો. આખરે આ તમામ લોકોએ પોતાના પક્ષના ઝંડા સાથે દેખાવો પણ કર્યો હતો.